Tartu Peetri kogudus tähistab 2009. aasta novembris koguduse 140. ja kiriku 125. aastapäeva. Seoses sellega kuulutab kogudus välja meenekonkursi. Konkursi  eesmärk on leida Tartu Peetri kogudusele iseloomulikud meened, mida kinkida külalistele ja koostööpartneritele.  1. juunist kuni 21. augustini toimuv konkurss on avalik, sellel võivad osaleda nii füüsilised kui juriidilised isikud. Hindamiskomisjon teeb oma otsuse 1. septembriks. Preemiad antakse üle novembri alguses toimuvatel aastapäevi tähistavatel üritustel.  Infot konkursi tingimuste kohta saab Tartu Peetri koguduse kantseleist telefonil 733 3261 ja mobiililt 5615 3265 (Anneli Klaus), samuti  veebilehelt www.eelk.ee/tartu.peetri